Document ID: 32008R0301

A TANÁCS 301/2008/EK RENDELETE
(2008. március 17.)
a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló 882/2004/EK rendelet I. mellékletének kiigazításáról
(EGT-vonatkozású szöveg)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel a 2003-as csatlakozási okmányra és különösen annak 57. cikke (2) bekezdésére,
tekintettel a Bizottság javaslatára,
mivel:
(1)
A 882/2004/EK európai parlamenti és tanácsi rendelet (1) harmonizált keretet hoz létre a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzések megszervezésével kapcsolatos általános szabályok számára.
(2)
Az új tagállamok 2004-es csatlakozásából adódóan szükséges a 882/2004/EK rendelet I. mellékletében szereplő területek jegyzékének kiegészítése annak érdekében, hogy abban minden tagállam szerepeljen.
(3)
Ezért a 882/2004/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
A 882/2004/EK rendelet I. mellékletének helyébe az e rendelet mellékletében található szöveg lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. májuis 1-jétől kell alkalmazni a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia területeinek vonatkozásában.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. március 17-én.

Labels: 0
15
17
6